ISRAEL-RAPORTTI EUROOPAN PARLAMENTISTA
Israelin ja Euroopan näkemykset Iranin ydinsopimuksesta
Hei ja tervetuloa ohjelman pariin!
Olemme Euroopan unionin sydämessä, Euroopan parlamentissa.
Tänään keskustelemme Iranin ydinsopimuksesta.
Vetäytyvätkö Yhdysvallat ja Euroopan maat ydinsopimuksesta?
Tänään vieraina ovat: Roni Leshno-Yaar, -
Israelin EU- ja Nato-lähettiläs, on kunnia saada teidät ohjelmaan; -
Tomas Sandell, ECI:n perustaja ja johtaja; -
ja Adonis Georgiadis, Kreikan entinen terveysministeri -
ja Uusi demokratia -puolueen varapuheenjohtaja. Tervetuloa!
Aloitetaan teistä. Koko Israel-raportin ja ECI:n puolesta on ilo -
saada teidät jälleen ohjelmaan.
Tahdomme lausua teille ja kaikille muillekin israelilaisille -
onnittelut 70-vuotiaalle Israelille!
Voisitteko kertoa, miksi Israel menestyy niin hyvin, -
vaikka se on lyhyessä ajassa käynyt viisi isoa sotaa -
ja kohtaa päivittäin terrorismin uhkaa ja boikotteja?
Koska meillä ei ole vaihtoehtoa.
Mutta vakavasti puhuen, ensin tahdon kiittää kutsusta ohjelmaan.
Kiitos Tomasille ja ECI:lle vahvasta tuestanne.
Emme pidä sitä itsestään selvänä. Olemme kiitollisia siitä.
Olen syntynyt Israelissa.
Vanhempani tulivat sinne pakolaisina Euroopasta vuosina 1948―49.
Olen ylpeä israelilaisuudestani. Olen palvellut armeijassa.
Olemme veljeni kanssa molemmat upseereita Israelin puolustusvoimissa.
Olen ylpeä periaatteessa kahdesta asiasta, -
jotka kertovat jotain Israelista.
Herätimme henkiin heprean kielen. Kielen, jota ei puhuttu 2 000 vuoteen.
Hajallaan asuvat puhuivat eri kieliä: paikallisia kieliä ja juutalaiskieliä.
Yksi juutalaisten itsemääräämis- oikeuden heräämisen tunnuspiirre -
Israelin maassa on se, että puhumme taas hepreaa.
Toinen asia, josta Israel voi olla ylpeä, -
on se, että valtaosa Israeliin muuttaneista tuli maista, -
joissa ei ollut demokratiaa.
Esimerkiksi arabimaailmasta tai Itä-Euroopan maista.
Israel käynnistyi ja pysyi vahvana demokratiana.
Sillä on vahvat demokraattiset arvot.
Se on poikkeus Lähi-idässä. Olemme Lähi-idän ainoa demokratia.
Se on yksi ihmeistä, jotka tekivät Israelista sen, mikä se tänään on.
Mutta meidän on myös pitänyt vastata haasteisiin: -
vakaviin sotilaallisiin uhkiin kaikkialla ympärillämme.
Samaan aikaan on pitänyt kehittää menestyvää taloutta.
Siksi on ollut pakko loistaa, innovoida ja tulla siksi, mikä tänään olemme.
Tomas, ette ollut mukana viime kerralla. Kiva kun pääsitte taas.
Kertoisitteko, mitä te ja ECI olette viime aikoina tehneet?
Kertokaa myös ECI:n merkityksestä.
Meillähän on kaksi korkea-arvoista vierasta tänään.
Kiitos, Simon. Hyvä olla taas täällä. Seurahan on mitä mainiointa.
Jatkan lähettilään mainitsemista -
juutalaisvaltion saavutuksista.
Edesmennyt presidentti Shimon Peres sanoi: -
"Juutalaiskansan suurin lahja on tyytymättömyys."
Tyytymättömänä ihminen etsii parannuksia -
ja korjaa asioita tehdäkseen maailmasta paremman.
Se on hyvä esimerkki juutalaisten saavutuksista.
Sitten muutama sana viimeaikaisesta työstämme.
Maaliskuussa olimme New Yorkissa -
lähettiläs Leshno-Yaarin kollegojen kanssa YK:ssa.
Järjestimme siellä pääsiäisseder-aterian.
Tapahtumaan osallistui peräti 65 YK-suurlähettilästä.
Meiltä kysytään usein, miksi järjestämme näitä kalliita aterioita.
Vastaan heille, että paras tapa kertoa juutalaiskansasta on Haggada: -
Keitä juutalaiset ovat? Kuka Israelin Jumala on?
Pitkän aterian päätteeksi kansat ymmärtävät, -
ettei Israelin kansan ja sen Jumalan kanssa kannata rettelöidä.
Koko Haggadan kertomus on hyvin selvä -
mutta myös ajankohtainen.
Se oli meille suuri ilo.
Toiseksi tahdon mainita Suomen roolin. Suomi toimii -
palestiinalaisten opetussektorin rahoittajamaiden puheenjohtajana.
Siksi se vaikuttaa vahvasti palestiina- laisten opetussektorin kehittymiseen.
Ikävä kyllä palestiinalaisten opetus- suunnitelmassa on vakavia ongelmia -
liittyen lietsontaan, vihaan ja jihadismiin.
Olemme tuoneet asiaa esiin viime kuukaudet, toisinaan tuloksetta.
Mutta huhtikuussa Suomen suurin iltapäivälehti julkaisi laajan jutun -
Suomen roolista palestiinalaisten koulukirjojen laatimiseen -
otsikolla: "Tukeeko Suomi jihad-opetusta?"
Suomen hallitus on siis alkanut suhtautua asiaan vakavasti.
Se lupaa selvittää väitteet.
Järjestönä aiomme lisäksi varmistaa, -
että Suomi ja muut rahoittajamaat asettavat rahoituksen ehdoksi -
eurooppalaisten ja yleismaailmallisten arvojen noudattamisen.
Siinä joitain viimeaikaisia painopisteitämme. - Hienoa.
Adonis, tervetuloa ohjelmaan!
On kunnia saada teidät mukaan.
Kertoisitteko jotain poliittisesta urastanne?
Olette toiminut ministerinä Kreikassa.
Miten tärkeä Israel on teille?
Ensiksi tahdon onnitella lähettilästä 70-vuotiaan Israelin johdosta!
Toivomme tuhat menestyksekästä vuotta lisää!
Toimin aiemmin Kreikassa meriministerinä ja terveysministerinä -
kahdessa eri hallituksessa.
Nyt olen Uusi demokratia -puolueen varapuheenjohtaja ja kansanedustaja.
On ilo todeta, -
että Kreikasta ja Israelista on viime vuosina tullut läheiset ystävät.
Vuonna 2010 Kreikan pääministeri Papandréou -
ja Benjamin Netanjahu solmivat sopimuksen ja liittolaisuuden, -
joka vahvistuu päivä päivältä.
Vuonna 2015 Kreikassa valta vaihtui, ja hallitukseen nousi Syriza, -
joka on vasemmistopuolue ja historiallisesti palestiinalaismielinen.
Mutta se säilytti liittolaisuuden ja antoi sille tukensa.
Nyt kreikkalaisista valtaosa -
kannattaa vahvaa suhdetta Israeliin, -
koska tunnustamme, että Israel on Lähi-idän ainoa demokratia.
Meillä on samat, länsimaalaiset arvot: vapaus, ihmisoikeudet, edistys.
Toiseksi ymmärrämme, että alueellamme on tiettyjä uhkia.
Emme voi sulkea silmiä ja teeskennellä, ettei näitä uhkia ole.
Etenkin Turkki viime vuosina presidentti Erdoğanin alaisuudessa -
on ottanut uuden suunnan. Se on suuri huolenaihe meille molemmille -
ja kaikille, jotka rakastavat vapautta ja lännen arvoja.
Kuulun Kreikan parlamentin puolustusvaliokuntaan.
Kreikan ja Israelin puolustusvoimat tekevät hyvää yhteistyötä.
Maiden ilmavoimilla on yhteisharjoituksia.
Liittolaisuutemme tulevaisuus on uskoakseni loistava.
Hyvä kuulla. Vuonna 2015 allekirjoitettu Iranin ydinsopimus -
helpotti Iranin talouspakotteita.
Vastineeksi Iran lupasi luopua ydinmateriaalin rikastamisesta.
Sopimus uhkaa raueta 12.5.
On pohdittu, vetääkö presidentti Trump maansa ydinsopimuksesta.
Suurimpia syitä ovat Iranin ballististen ohjusten ohjelma -
ja Iranin sotilastoimet Syyriassa.
Kuvailisitteko Israelin kantaa asiaan ja Israelin turvallisuushuolia?
Kiitos kysymyksestä.
Ennen kuin kommentoin ydinsopimusta -
tahdon muistuttaa katsojia siitä, -
että kaikkialla Israelin ympärillä on monenlaisia turvallisuushaasteita.
Iranin ydinohjelma ei ole ainoa huoli.
Pohjoisessa Libanonissa -
Israelia uhkaa Hizbollah.
Lounaassa Gazassa valtaa pitää terroristijärjestö, -
joka uhkaa Israelin siviilejä.
Siinain niemimaa etelässä on täynnä terrorielementtejä.
Egyptin hallinto yrittää ansiokkaasti kitkeä niitä.
Syyriassa Iran on vahvasti läsnä. Palaan siihen hieman myöhemmin.
Lisäksi siellä on suuri joukko aseryhmiä, -
joista monet suhtautuvat juutalaisvaltioon vihamielisesti.
Meidän tulee torjua kaikki nämä uhkat.
Toistaiseksi, kiitos Jumalan, olemme onnistuneet.
Ainoa uhka ei ole ydinsopimus, -
vaan myös Iranin käytös laajemmin Lähi-idässä.
Iranin ballististen ohjusten ohjelma -
on suuri huolenaihe Israelille.
Iran tukee rikollisryhmiä Lähi-idässä, ei vain Syyriassa ja Libanonissa, -
vaan myös Persianlahden maissa, Pohjois-Afrikassa ja muualla.
Lisäksi Iran uhkaa hävittää Israelin. Pyyhkiä kartalta Haifan ja Tel Avivin.
Aiemmat kokemuksemme pakottavat meidät kuuntelemaan sellaisia ääniä -
ja ottamaan ne erittäin vakavasti.
Emme sivuuta niitä vastuuttomien johtajien suunsoittona.
Israelin virallinen linja Iranin ydinohjelmaan on hyvin selvä.
Emme salli Israelin hävittämiseen pyrkivien hallintojen -
hankkia ydinaseita. Se on Israelin valtion linja.
Siksi olemme niin määrätietoisesti vastustaneet Iranin ydinsopimusta.
Se antaa Iranille esteettömän pääsyn ydinaseisiin.
Se yhdistettynä ballististen ohjusten ohjelmaan -
on selvä uhka Israelin valtion tulevaisuudelle.
Siksi linjauksemme on, -
että ydinsopimusta pitää korjata perusteellisesti -
tai se pitää hylätä kokonaan.
Se on Israelin valtion kanta.
Siitä me keskustelemme ystäviemme ja liittolaistemme kanssa Euroopassa -
ja Pohjois-Amerikassa.
Kiitos. EU-jäsenmaat Iso-Britannia, Ranska ja Saksa -
pohtivat Iranin talouspakotteiden tiukentamista -
Iranin ballistisen ohjusohjelman ja Syyrian-sotilasoperaatioiden vuoksi.
Niiden tavoitteena on yrittää saada presidentti Trump pysymään -
Iranin ydinsopimuksessa. Toimiiko EU tässä mielestänne oikein?
Simon samoin kuin katsojat, -
olemme keskustelleet tästä jo useita vuosia.
Emme voi kääntää kelloa taaksepäin, mutta voimme todeta, -
että tilanne johtuu Obaman ja EU:n epäonnistuneesta politiikasta, -
jota olemme arvostelleet ohjelmassakin.
Mogherinihan oli avainroolissa, kun sopimusta laadittiin.
Nyt vaihtoehdot ovat vähissä.
En tiedä, onko hyviä vaihtoehtoja enää olemassakaan.
Mutta varmasti Euroopan unionin tulee nyt ryhdistäytyä -
ja ― lähettilästä siteeratakseni ― tutkia, voidaanko sopimusta korjata -
ja painostaa Iranin hallintoa voimakkaasti.
Positiivista asiassa on se, -
että Ranska, Iso-Britannia ja Saksa ovat osoittaneet nyt johtajuutta.
Mutta on pakko kysyä, missä ne olivat muutama vuosi sitten, -
kun sopimusta laadittiin innokkaasti sulkien silmät kaikilta ongelmilta -
Iranin ydinsopimukseen liittyen.
Kunpa voisimme vierittää aikaa taaksepäin mutta emme voi.
Minä ja varmasti moni muukin olemme huolissamme, mitä tästä seuraa.
Adonis, Iranin armeijan komentaja on viime vuosina -
ja vielä pari päivää sitten ilmoittanut julkisesti, -
että hän ja Iranin armeija haluavat tuhota Israelin 25 vuodessa.
Kuinka Eurooppa voi pysyä vaiti, -
kun sen läheistä liittolaista, Lähi-idän ainoaa demokratiaa, -
uhataan näin rankasti? Ja silti Eurooppa vaikenee.
Tahdon tuoda keskusteluun hieman erilaisen näkökulman.
Ymmärrän täysin lähettilään esittelemät Israeliin kohdistuvat uhkat.
Ne ovat valtaisat. Mutta eikö sama uhka kohdistu Eurooppaan?
Vai yksinkö Israeliin?
Voisiko kukaan eurooppalainen nukkua öitään rauhassa, -
jos Iranilla olisi ydinkärjellä varustettuja ballistisia ohjuksia?
Kukaan ei ole rauhassa ja turvassa, jos tilanne on tämä.
Kreikassa Samarásin hallinto solmi lujan liiton -
Israelin, Kyproksen ja Egyptin kanssa parantaakseen alueen turvallisuutta.
Kaikki tarvitsevat ja rakastavat rauhaa.
Tahdon olla rehellinen.
Ellemme voi olla sataprosenttisen varmoja siitä, että Iranin hallinto -
ei pysty hankkimaan ydinasetta, täytyy etsiä toinen ratkaisu.
Meillä ei ole minkäänlaista varaa siihen.
Meidän täytyy kaikin keinoin varmistaa sataprosenttisesti, -
ettei Iran saa ydinasetta.
EU:n, USA:n ja rauhaa rakastavien maiden pitää löytää ratkaisu, -
että kaikki voivat olla varmoja.
Kun itse ajattelen, että Iranilla on käytössään ohjus, -
joka voi iskeä Teheranista Lontooseen, Pariisiin tai Berliiniin...
Ballististen ohjusten kantamahan riittää sellaisiin iskuihin.
Se on minusta tosi huolestuttavaa
Iranilaisethan yrittävät puuttua asioihin miltei kaikkialla.
Heillä on siis erittäin suuret tavoitteet.
Kun jollain on niin kovat tavoitteet, häntä on vaikea hillitä.
Vielä yksi esimerkki.
Koko planeetta oli hälytystilassa, -
kun Pohjois-Korealla oli 1―2 pommia.
Kaikki olivat huolissaan siitä.
Pohjois-Korean sotilaallinen ja taloudellinen voima -
on mitätön Iranin vastaaviin verrattuna. Iran on suurvalta -
verrattuna Pohjois-Koreaan.
Iranista pitäisi olla miljoona kertaa enemmän huolissaan.
Aihe on vakava. Ei voi sanoa: "Emme tienneet." Tai "Olimme huolimattomia."
Ehdottomasti. Roni, millaista poliittista linjaa toivoisitte EU:lta -
ja Euroopan parlamentilta?
Niiden tulisi herätä Iranin ydinsopimuksen vaaraan -
ja Euroopan turvallisuusuhkaan, kuten Adonis sanoi.
Iran ei uhkaa vain Israelia vaan Lähi-itää ja Länsi-Eurooppaa.
Olen täysin samaa mieltä herra ministerin kanssa.
Euroopan on aika herätä, tuntea kahvin tuoksu -
ja alkaa vastata uhkaan, joka kohdistuu myös Eurooppaan.
Euroopan tulee vastata Iranin sisältä tuleviin vaatimuksiin.
Iranin kansa anelee Eurooppaa auttamaan ja vapauttamaan heidät.
En ole kuullut Brysselistä yhtäkään lausuntoa, -
jossa olisi tuettu Iranin mielenosoituksia.
Iranin naiset pyytävät vapautta. Bryssel on vaiti.
Tulee pohtia, miksi.
Kun minulla on nyt puheenvuoro, mainitsen kolme myönteistä asiaa.
Ensinnäkin olen samaa mieltä herra ministerin kanssa.
Israelilla ja Kreikalla on erinomaiset suhteet.
Korostan energia-alan yhteistyötä, joka käynnistyi hiljattain.
Israel, Kypros, Kreikka ja Italia työskentelevät yhdessä, -
jotta israelilaista kaasua ja kyproslaista kaasua -
voidaan tuoda Kreikan ja Italian kautta Eurooppaan.
Se on strategisesti tärkeä projekti, jota EU tukee.
Israelin 70-vuotisjuhlan lisäksi on toinenkin merkittävä hetki: -
maiden suurlähetystöjä alkaa siirtyä Jerusalemiin.
Ensimmäisenä tulee Yhdysvaltojen lähetystö 14.5.
Odotamme, että muut maat seuraavat vanavedessä.
Ja viimeisenä eräs tärkeä asia.
Iran ei ole uhka vain Israelille ja Euroopalle vaan myös arabeille.
Se avaa suuremman ja läheisemmän yhteistyön ovet Israelille ja arabeille.
Mielestäni se luo valtavia alueellisia yhteistyömahdollisuuksia.
Yhdessä kaikki osapuolet voidaan saada ponnistelemaan sen suhteen.
Ohjelma-aikaa on jäljellä neljä minuuttia.
Tomas, miten EU ja Euroopan parlamentin jäsenet -
voivat tuoda esiin Iranin ydinohjelmaa, -
kansainvälisen terrorismin tukemista ja vakavia ihmisoikeusrikkomuksia, -
jotta EU ottaisi tiukan linjan Iranin hallintoon?
Ajattelen laajemmin. Euroopan parlamentin, -
Euroopan kaikkien instituutioiden ja EU-jäsenmaiden hallintojen -
tulee tehdä kaikkensa tuodakseen esiin ihmisoikeusongelmat -
ja tukeakseen Iranin kansan demokratiavaatimuksia.
Meidän kansalaisina tulee vetää hallintomme vastuuseen ja sanoa, -
että jos arvot ovat tärkeitä EU:lle, sen täytyy näkyä käytännössä.
Ei voi olla niin, että talous on aina keskeisessä asemassa, -
ja arvot, kuten vapaus, ihmisoikeudet ja ihmisarvo, -
ovat vain sanahelinää ja puheiden korulauseita.
Meidän kansalaisten tehtävänä on vetää hallintomme vastuuseen.
Oli ilahduttavaa kuulla uuden kreikkalaisystäväni Georgiadisin -
puhuvan niin selvään sävyyn. Se antaa minulle toivoa -
Euroopankin suunnan suhteen. Toivon, että lähitulevaisuudessa -
pääsette kuskin paikalle Kreikan hallinnossa -
ja Kreikka ensimmäisenä EU-jäsen- maana siirtää lähetystön Jerusalemiin.
Olen hyvin toiveikas.
Puhun henkilökohtaisesti.
Kreikka seuraa asiassa yhä Euroopan linjaa.
Olen opiskellut historiaa ja arkeologiaa Ateenan yliopistossa.
On selvää, että Jerusalem on juutalainen kaupunki.
Sen perustivat juutalaiset.
Kreikaksi nimi "Jerusalem" tarkoittaa aina juutalaista kaupunkia.
Kaikkien olisi tunnustettava se Israelin pääkaupungiksi. Se on Israelin oikeus.
Ymmärrän, että on poliittisia syitä, jotka voivat viivästyttää päätöstä, -
mutta se on oikeutenne. Jerusalem on ehdottomasti juutalainen kaupunki.
Esitän viimeisen, strategisen kysymyksen teille, Adonis.
Kysymys liittyy Iranin kasvavaan vaikutukseen Turkissa -
ja presidentti Erdoğaniin.
Muutama viikko sitten Venäjän presidentti Putin, -
Iranin presidentti Ruhani ja presidentti Erdoğan tapasivat.
Eikö vaarana ole suhteiden tiivistyminen niin, -
että syntyy sotilasliitto?
Mitä se merkitsisi Kreikan ja Euroopan turvallisuudelle?
Sanoin ohjelman alussa, -
että Erdoğanin hallinto on siirtänyt Turkkia aivan uuteen suuntaan.
Se ei ilahduta kreikkalaisia.
Turkki on kallistumassa enemmän itään kuin länteen päin.
Jos tuloksena on Turkin ja Iranin sotilasliitto, -
uhka on valtava kaikille.
Alueelle syntyisi todellinen sotilaallinen suurvalta.
Nämä hallinnot eivät kunnioita demokratiaa ja vapautta.
Se on yksinkertaista ja selvää.
Näin eilen YouTube-videon iranilaisnaisesta, jota poliisi löi, -
koska nainen piti huntua eri tavalla kuin valtaapitävät vaativat.
Poliisit hakkasivat häntä kadulla.
Jonkun pitäisi puhua näiden naisten puolesta.
Heillä on ihmisoikeudet. Kaikilla on.
Eli kyllä, se on iso uhka. Se huolestuttaa Kreikkaa tosi paljon.
Hyvät herrat, kiitos, että olitte ohjelmassa.
Aika meni nopeasti. Voisimme jatkaa toiset puoli tuntia. Kiitos teille!
Kiitos, että katsoit ohjelmaa Euroopan parlamentista.
On välttämätöntä, että eurooppalaiset varoittavat selvästi ja äänekkäästi -
EU-jäsenmaita ja Euroopan komissiota siitä, -
että Iran yrittää hankkia maailman vaarallisimman aseen, ydinaseen.
Kiitos seurasta!
Suomennos: Marianne Tenetz